OpenLLM-France/wikimedia huggingface dataset:
# Eleccions al Parlament del Regne Unit de 1997

Les eleccions al Parlament del Regne Unit de 1997 es van celebrar l'1 de maig de 1997. Van suposar la primera victòria electoral del Partit Laborista en 23 anys, des de 1974.
El "New Labour" del carismàtic Tony Blair va assolir una aclaparadora victòria, amb 253 diputats de diferència sobre el Partit Conservador, que s'enfonsà perdent més de la meitat dels seus escons.
Els liberal demòcrates experimentaren un fort creixement, de més de 40 escons, malgrat perdre suport popular i percentatge de vot.
Les eleccions van deixar el Partit Conservador com un partit només d'Anglaterra, perdent tots els escons escocesos i gal·lesos, i s'enfonsà perdent més de la meitat dels seus escons. Després de la derrota, els conservadors van començar el seu període continu més llarg a l'oposició per a qualsevol encarnació dels conservadors des de la dècada de 1760 i finals de la Supremacia Whig sota els reis Jordi I i Jordi II, que va durar 13 anys, incloent-hi tota la dècada de 2000.

## Resultats

| Partit | Líder | Vot popular | % | Escons | Canvi (de 1997) |
| Partit Laborista | Tony Blair | 13.518.167 | 43,2% | 418 | +145 |
| Partit Conservador | John Major | 9,600,943 | 30,7% | 165 | -178 |
| Liberal demòcrates | Paddy Ashdown | 4.814.321 | 16,8% | 46 | +28 |
| Partit del Referèndum | James Goldsmith | 811.849 | 2,0% | 0 | 0 |
| Partit Nacional Escocès | Alex Salmond | 621.550 | 2,0% | 6 | +3 |
| Partit Unionista de l'Ulster | David Trimble | 258.349 | 0,8% | 10 | +1 |
| Plaid Cymru | Dafydd Wigley | 161.030 | 0,4% | 4 | |
| Partit Unionista Democràtic | Ian Paisley | 107.348 | 0,3% | 0 | -1 |
| Sinn Féin | Gerry Adams | 126.921 | 0,4% | 2 | +2 |
| Social Democratic and Labour Party | John Hume | 190.814 | 0,6% | 3 | -1 |
| Partit Unionista del Regne Unit | Robert McCartney | 12.817 | 0,03% | 1 | +1 |
| UK Independence | Alan Sked | 105.722 | 0,3% | - | 0 |
| Independent | | 64.482 | 0,3% | 1 | |
| Verds | David Taylor/Peg Alexander | 61,731 | 0,3% | - | 0 |
| Partit Nacional Britànic | John Tyndall | 35.832 | 0,1% | - | 0 |
| Partit Verd Escocès | | 1.721 | 0,1% | - | 0 |
| Mebyon Kernow | Dick Cole | 1.906 | 0,0% | - | 0 |

## Referències

* ↑ Martin Kettle. «Tories rule: but liberal Tories with a New Labour legacy» (en anglès). The Guardian, 13-05-2010. [Consulta: 3 maig 2024].

## Enllaços externs

* BBC Eleccions 1997 Arxivat 2000-04-17 a Wayback Machine.
# Can Joan (Sant Feliu de Buixalleu)

Can Joan és una masia de Sant Feliu de Buixalleu (Selva) inclosa a l'Inventari del Patrimoni Arquitectònic de Catalunya.

## Descripció

Masia orientada al sud-est gairebé en ruïna. Forma part d'un conjunt cobert a dues vessants i dividit en dos habitatges, cadascú d'un propietari diferent. Can Joan és la més antiga i té com a element interessant una senzilla, però bonica, finestra goticitzant, d'arc conopial treballat sobre la pedra en relleu. Les parets són fetes de maçoneria i la porta, també de pedra i amb un arc esculpit sobre la llinda, encara conserva algunes dovelles dels brancals. La resta de l'edifici està en molt mal estat, ja que no hi viu ningú. La seva funció actualment és de magatzem.

## Història

No se'n coneix cap referència documental de la masia, però l'estil de la finestra pot situar-la cap als segles XV-XVI.

## Referències

* 1 2 «Can Joan». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 setembre 2017].
# Devario apopyris

Devario apopyris és una espècie de peix cipriniforme de la família dels ciprínids.

## Morfologia

Els mascles poden assolir els 3,8 cm de longitud total.

## Distribució geogràfica

Es troba al riu Mekong (nord de Laos).

## Referències

* ↑ Heckel J. J. 1843. Ichthyologie [von Syrien]. A: J. von Russegger. Reisen in Europa, Asien und Africa, mit besonderer Rücksicht auf die naturwissenschaftlichen Verhältnisse der betreffenden Länder unternommen in den Jahren 1835 bis 1841, etc. Stuttgart. Ichthyol. von Syrien v. 1 (pt 2). 990-1099.
* ↑ BioLib (anglès)
* 1 2 FishBase (anglès)
* ↑ Fang, F. i M. Kottelat, 1999. Danio species from northern Laos, with descriptions of three new species (Teleostei: Cyprinidae). Ichthyol. Explor. Freshwat. 10(3):281-295.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, F.F., 2001. Phylogeny and species diversity of the South and Southeast Asian cyprinid genus Danio Hamilton (Teleostei, Cyprinidae). Department of Zoology, Stockholm University and Department of Vertebrate Zoology, Swedish Museum of Natural History, Estocolm, Suècia.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Chaetodipus spinatus

Chaetodipus spinatus és una espècie de mamífer rosegador de la família dels heteròmids. Viu a l'oest dels Estats Units i Mèxic, incloent-hi nombroses illes del golf de Califòrnia. Es tracta d'un animal nocturn que s'alimenta de llavors. El seu hàbitat natural són els paisatges desèrtics amb blocs, zones inundables, pendents rocosos, sòl bast i vegetació dispersa típica de la zona de vida Sonoriana Alta. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Linzey, A. V.; Timm, R.; Álvarez-Castañeda, S. T.; Castro-Arellano, I.; Lacher, T. Chaetodipus spinatus. UICN 2008. Llista Vermella d'espècies amenaçades de la UICN, edició 2008, consultada el 13 agost 2015.
# Arístees d'Estratonice

Arístees d'Estratonice (en llatí Aristeas, en grec antic Αριστέας) fou un esportista grec que va obtenir la victòria en els Jocs Olímpics a la lluita i al pancràtion, tot en el mateix dia, a l'olimpíada 198, any 13 dC. En parla Pausànies.

## Referències

* ↑ 3.Aristeas a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 293
# Bout de Zan vaudevilliste

Bout de Zan vaudevilliste és una pel·lícula muda francesa escrita i dirigida per Louis Feuillade i estrenada el 20 de març de 1914.
Aquesta pel·lícula forma part de la sèrie Bout de Zan.

## Repartiment

* René Poyen : Bout de Zan

## Notes

* ↑ Bout de Zan vaudevilliste, bifi.fr
* ↑ Bout de Zan vaudevilliste a silentera.com
# Eleccions al Parlament del Regne Unit de 1987

Les eleccions al Parlament del Regne Unit de 1987 es van celebrar l'11 de juny de 1987.
Va guanyar novament el Partit Conservador, que mantenia el poder des de 1979. La candidata conservadora Margaret Thatcher va assolir una fita històrica que cap altre primer ministre ha aconseguit en el segle xx, guanyant per segona vegada i mantenint-se al poder durant tres mandants consecutius.
El Partit Laborista va guanyar algunes posicions, amb una vintena d'escons més, però van ser insuficients per derrotar la "dama de ferro".
Els resultats foren una gerra d'aigua freda per l'Aliança SD-Liberals (que després s'unificaria en el partit Liberal Demòcrata) que esperava formar govern amb els laboristes, molts més diputats i per contra en va perdre un.

## Resultats

| Partit | Líder | Vot popular | % | Escons | Canvi (de 1987) |
| Partit Conservador | Margaret Thatcher | 13.760.935 | 42,2% | 376 | -21 |
| Partit Laborista | Neil Kinnock | 10.029.270 | 30,8% | 229 | +20 |
| Aliança SD-Liberals | David Steel | 7.341.651 | 22,6% | 22 | -1 |
| Partit Nacional Escocès | Alex Salmond | 416.473 | 1,3% | 3 | +1 |
| Partit Unionista de l'Ulster | James Molyneaux | 278.230 | 0,8% | 9 | -2 |
| Social Democratic and Labour Party | John Hume | 154.067 | 0,5% | 3 | +2 |
| Plaid Cymru | Dafydd Elis Thomas | 123.599 | 0,4% | 3 | +1 |
| Partit Unionista Democràtic | Ian Paisley | 85.642 | 0,3% | 3 | |
| Sinn Féin | Gerry Adams | 83.389 | 0,3% | 1 | |
| Partit Unionista Popular de l'Ulster | James Kildefer | 18.420 | 0,1% | 1 | |
| Verds | | 89.753 | 0,3% | - | 0 |
| Partit Nacional Britànic | John Tyndall | 553 | 0,1% | - | 0 |

## Referències

* F. W. S. Craig, British Electoral Facts: 1832-1987
# Cantigny

Cantigny és un municipi francès situat al departament del Somme i a la regió dels Alts de França. L'any 2007 tenia 116 habitants.

## Demografia
### Població

El 2007 la població de fet de Cantigny era de 116 persones. Hi havia 40 famílies de les quals 4 eren unipersonals (4 homes vivint sols), 8 parelles sense fills i 28 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 43 habitatges, 40 eren l'habitatge principal de la família, 2 eren segones residències i 1 estava desocupat. Tots els 43 habitatges eren cases. Dels 40 habitatges principals, 34 estaven ocupats pels seus propietaris, 5 estaven llogats i ocupats pels llogaters i 1 estava cedit a títol gratuït; 4 tenien quatre cambres i 36 en tenien cinc o més. 32 habitatges disposaven pel capbaix d'una plaça de pàrquing. A 11 habitatges hi havia un automòbil i a 26 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Cantigny el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 8 | 70 a 74 | 0 |
| 0 | 65 a 69 | 4 |
| 0 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 4 |
| 16 | 35 a 39 | 4 |
| 8 | 30 a 34 | 16 |
| 4 | 25 a 29 | 4 |
| 0 | 20 a 24 | 0 |
| 4 | 15 a 19 | 1 |
| 0 | 10 a 14 | 8 |
| 12 | 5 a 9 | 0 |
| 8 | 0 a 4 | 8 |

## Economia

El 2007 la població en edat de treballar era de 78 persones, 62 eren actives i 16 eren inactives. De les 62 persones actives 58 estaven ocupades (32 homes i 26 dones) i 4 estaven aturades (4 homes). De les 16 persones inactives 1 estava jubilada, 7 estaven estudiant i 8 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era un paleta.
L'any 2000 a Cantigny hi havia 3 explotacions agrícoles que ocupaven un total de 483 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Cantigny a l'INSEE.
* Évolution et structure de la population Fitxa amb el detall de dades de Cantigny a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Deu dones de Stralsund

Deu dones de Stralsund (amb vestit contemporani) és un dibuix de llapis amb tinta marró sobre paper, realitzat per Melchior Lorck aproximadament l'any 1571. Es conserva en la Galeria Nacional de Dinamarca a Copenhaguen. A l'abril de 2016, la pintura Deu dones de Stralsund va ser seleccionada com una de les deu obres artístiques més importants de Dinamarca pel projecte Europeana.
Les dimensions són de 22,2 × 31,3 cm. L'obra forma part d'una sèrie de dibuixos que es creu que van servir d'esbossos per a gravats per il·lustrar un llibre de la història del vestit. Mostra les deu dones que estan alineades amb vestits dels anys 1500-1600. Les dones prenen diferents postures, i això va permetre a l'autor Melchior Lorck aconseguir que es visualitzés millor els conjunts de roba des de diferents angles.

## Referències

* ↑ «Choosing a country's artworks for Europeana 280: Denmark» (en anglès). [Consulta: 11 maig 2016].
* ↑ «Melchior Lorck (1526-27-88), Ten Women of Stralsund, 1571/73». SMK. [Consulta: 11 maig 2016].

## Enllaços externs

* Ten Women from Stralsund (in contemporary attire) | Melchior Lorichs (anglès).
# Chaetostichium

Chaetostichium és un gènere de plantes de la subfamília de les cloridòidies, família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Chaetostichium majusculum C.E. Hubb.
* Chaetostichium minimum (Hochst.) C.E. Hubb.
** Chaetostichium minimum var. macrocaetum Chiov.
** Chaetostichium minimum var. microchaetum Chiov.
# Arístees de Xipre

Arístees o Aristeu (en llatí Aristeas o Aristaeus, en grec antic Αριστέας) fou un militar nadiu de Xipre al servei de Ptolemeu II Filadelf d'Egipte.
Ptolemeu, per una petició del bibliotecari de la Biblioteca d'Alexandria el va enviar juntament amb Andreas, el cap del seu cos de guàrdia, a Jerusalem per obtenir una còpia de la llei jueva, que volia incloure a la gran biblioteca que havia fundat. Van portar regals al Temple i van obtenir del gran sacerdot Eleazar, una còpia del Pentateuc que seria traduïda per setanta dos ancians, sis de cada tribu. Aquests traductors van anar a Egipte on es van allotjar a Paros i van fer la traducció en 72 dies. L'obra va ser anomenada Septuaginta κατά τούς ἑβδομήκοντα, a partir del nombre de traductors, nom que es va estendre a tot l'Antic Testament quan es va completar la traducció sota els Ptolemeus.
Aquesta versió dels fets recollida en una carta, sembla estar basada en una falsificació feta per un monjo grec, ja que la traducció de la Septuaginta s'hauria iniciat durant el regnat de Ptolemeu I Sòter, entre els anys 298 aC i 295 aC, segurament destinada als jueus portats a Egipte cap a l'any 320 aC.

## Referències

* ↑ Aristeas or Aristaeus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 293

## Vegeu també

* Carta d'Arístees
# Archosargus rhomboidalis

Archosargus rhomboidalis és un peix teleosti de la família dels espàrids i de l'ordre dels perciformes. que es troba a les costes de l'Atlàntic occidental: des de Nova Jersey (Estats Units) i el nord-est del Golf de Mèxic fins a l'Argentina, però és absent de les Bahames.
Pot arribar als 33 cm de llargària total i 550 g de pes.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 FishBase (anglès)

## Enllaços externs

* BioLib (anglès)
# Enrique Medina Ortega

Enrique Medina Ortega (Attendorn, 14 de setembre de 1974), conegut futbolísticament com a Quique Medina, és un exfutbolista valencià nascut a Alemanya. Ocupava la posició de defensa.

## Trajectòria

Arriba a l'equip juvenil del València CF després de despuntar a l'Atlètic Manises. Al conjunt merengot passa pels diferents filials, però només juga un encontre amb el primer equip, a la campanya 94/95. A l'any següent marxa al Deportivo Alavés, on amb prou feines apareix en dos partits.
L'estiu de 1996 recala al Vila-real CF. A l'esquadra grogueta aconsegueix un lloc a l'onze titular, que no abandonaria en dues campanyes, rematades amb l'històric ascens a primera divisió. Però, Quique Medina no té continuïtat, i passa cedit al CD Numancia, amb qui juga 20 partits i assoleix un nou ascens a la màxima categoria.
De nou al Vila-real, que retornava a la Segona, el defensa recupera la titularitat i disputa 37 partits. Un altre ascens dels valencians, i aquesta vegada el d'Attendorn tampoc compta per al club i apareix només en 9 partits. Passa la temporada 01/02 a la UD Salamanca, on qualla una bona temporada, i retorna al Vila-real, amb qui disputa 19 partits a la màxima categoria.
L'estiu de 2003 deixa definitivament el Vila-real per fitxar amb el Getafe CF. Al conjunt madrileny milita dues campanyes força irregulars. Es retiraria el 2006, després d'haver jugat la darrera temporada a les files de l'Elx CF.

### Internacional

Quique Medina va ser internacional en categories inferiors tant amb la selecció valenciana de futbol com amb la selecció espanyola.

## Enllaços externs

* Fitxa de Quique Medina
# Boutavent

Boutavent és un municipi francès, situat al departament de l'Oise i a la regió dels Alts de França. L'any 2007 tenia 67 habitants.

## Demografia
### Població

El 2007 la població de fet de Boutavent era de 67 persones. Hi havia 32 famílies de les quals 12 eren unipersonals (4 homes vivint sols i 8 dones vivint soles), 12 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 40 habitatges, 33 eren l'habitatge principal de la família, 4 eren segones residències i 3 estaven desocupats. Tots els 40 habitatges eren cases. Dels 33 habitatges principals, 27 estaven ocupats pels seus propietaris i 6 estaven llogats i ocupats pels llogaters; 1 tenia dues cambres, 7 en tenien tres, 7 en tenien quatre i 18 en tenien cinc o més. 25 habitatges disposaven pel capbaix d'una plaça de pàrquing. A 24 habitatges hi havia un automòbil i a 7 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Boutavent el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 8 | 65 a 69 | 0 |
| 4 | 60 a 64 | 8 |
| 0 | 55 a 59 | 0 |
| 4 | 50 a 54 | 8 |
| 4 | 45 a 49 | 4 |
| 4 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 4 | 25 a 29 | 0 |
| 8 | 20 a 24 | 0 |
| 8 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 44 persones, 29 eren actives i 15 eren inactives. De les 29 persones actives 23 estaven ocupades (16 homes i 7 dones) i 6 estaven aturades (3 homes i 3 dones). De les 15 persones inactives 7 estaven jubilades, 5 estaven estudiant i 3 estaven classificades com a «altres inactius».

### Activitats econòmiques

Dels 5 establiments que hi havia el 2007, 1 era d'una empresa extractiva, 2 d'empreses de fabricació d'altres productes industrials, 1 d'una empresa de construcció i 1 d'una empresa de comerç i reparació d'automòbils.
Dels 2 establiments de servei als particulars que hi havia el 2009, 1 era un taller de reparació d'automòbils i de material agrícola i 1 electricista.
L'any 2000 a Boutavent hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Boutavent a l'INSEE.
* Évolution et structure de la population Fitxa amb el detall de dades de Boutavent a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Can Sala (Pallejà)

Can Sala és una masia del municipi de Pallejà (Baix Llobregat) inclosa en l'Inventari del Patrimoni Arquitectònic de Catalunya.

## Descripció

Masia, el conjunt actual en forma de ela, amb les cobertes a una vessant i diferenciades segons la utilització. Presenta un porxo al costat est. En el croquis que és dibuixat s'assenyalen numèricament els processos de construcció partint de l'inici (1) que fou en el segle xvii, i els següents, els segles XVIII-XIX, darrerament es va fer la restauració de les façanes, interior i de nou un garatge. Els números 1, 2 i 3 tenen baixos i pis, la part posterior és ocupada totalment per la bodega.

## Història

El topònim "Sala" correspon a la nissaga que consta en documents d'establiment de cens pel senyor de Pallejà a favor de Miquel Sala (Michaeli Sala) el 1694. El mateix nom és citat en el cadastre de l'any 1716, ordenat per Felip V. Hi ha establiments a favor de Josep Sala el 1786 i 1817. Continua la nissaga documentalment fins al 1903 en que Francesc d'A. S. i Sunyol, refà la construcció del mas, succeint a Joan Sala i Niqui, ja que inicià anteriorment dita reforma, aquest és l'avi de Jordi Sala, que en va ser propietari el 1986. Fou ocupada pel General Manso i Solà durant la Guerra del Francès 1809-1814.

## Referències

* 1 2 3 «Can Sala». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 febrer 2016].
# Ciorbă de pește

La Ciorbă de pește (o borscht de peix) és una de les sopes romaneses més típiques. Els ingredients, especialment el peix i el verd, difereixen d'una regió a l'altra. L'enduriment es basa en aquesta sopa normalment amb borscht, però també pot ser àcida amb vinagre o suc de llimona. Originalment només s'utilitzava peix d'aigua dolça.

## Recepta
### Ingredients

Es necessiten 2 litres d'aigua o sopa d'os / esquelet de sopa, sopa d'1 quilo tallada en trossos de 4-5 cm (llobarro, carpa, esterlet, carpa, peix granota, tenca, esturió oscietra, truita, esturió sevruga, escalunya o lluc), sopa de verdures, 3 cullerades d'arròs preparat, verdures (làrix, julivert, a gust i anet), oli, sal, pebre negre i, opcionalment, pebrots picants.

### Mètode de preparació

Les cebes, les verdures, els pebrots i els pebrots picats fins (no obligatoris) es fregeixen en una mica d'oli juntament amb l'arròs i després s'aboquen a l'aigua bullent, respectivament, al brou de peix. S'hi posa la llimona i la sal i s'afegeixen els tomàquets picats. Només cal afegir-hi el peix (però que no s'enfonsi). La sopa es bull a foc molt baix i per poc temps. Retireu-la del foc i amaniu-la amb verdures i pebre. Se serveix calent o fred, tal com es prefereixi, tot i que normalment amb mamaliga. La sopa i el peix també es pot servir per separat com a acompanyant d'un altre plat.

## Referències

* 1 2 «Bors de peste adevarat!». Crap.ro, 28-10-2005. Arxivat de l'original el 2016-12-20. [Consulta: 10 desembre 2016].
* ↑ «Borș de pește | Retete culinare - Romanesti si din Bucataria internationala». Retete.unica.ro, 20-06-2014. [Consulta: 10 desembre 2016].
* 1 2 Silvia Jurcovan: „Carte de bucate”, Editura Humanitas, București 2012, p. 50-62, 426 ISBN 978-973-50-3475-7
* ↑ Sanda Marin: „Carte de bucate”, Editura Orizonturi, București 1995, p. 55-56
* 1 2 Eliza Hansen: „Meine rumänischen Spezialitäten”, Editura Christians, Hamburg 1973, p. 16, ISBN 3-7672-0229-8

## Bibliografia

* Radu Anton Roman: Bucate, vinuri și obiceiuri românești, Editura Paideia, București 2001, ISBN 9735960338

## Enllaços externs

* Una mena de preparació d'una sopa de peix (vídeo)
# Aribe

Aribe és un municipi de Navarra, a la comarca d'Auñamendi, dins la merindad de Sangüesa.

## Topònim

El topònim Aribe prové etimològicament de l'expressió en euskera Ari(a) be(h)i (sota Ària) i fa referència al veí poble d'Aria, que està situat a major altitud. En castellà el nom s'ha solgut transcriure tradicionalment com Arive, encara que actualment és oficial la forma Aribe, que s'ajusta a les regles ortogràfiques del basc.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 70 | 67 | 63 | 60 | 62 | 63 | 62 | 62 | 62 | 62 | 61 |
| Fonts: Aribe i Institut d'Estadística de Navarra |||||||||||